Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
La sola muzika akademio de Zanzibaro riskas esti fermota
#000004
Miloj da vizitantoj de la historia urbo Stone Town, Zanzibaro, sekvis la muzikajn sonojn de la Dhow Countries Music Academy (DCMA), [Muzika Akademio de la daŭo-landoj] muzika lernejo kiu antaŭenigas kaj konservas la muzikajn tradiciojn de la insulo laŭlonge de la svahila marbordo en la Hinda Oceano. Ekde 2002 la lernejo estas antaŭeniginta kaj konservinta unikan zanzibaran miksaĵon de arabaj, hindaj kaj afrikaj kulturoj pere de muziko.
#000006
Post 17 jaroj la lernejo alfrontas financan krizon kiu minacas per ĝia fermiĝo. Preskaŭ 70% de ĝiaj 80 plentempaj studentoj ne povas pagi sian instrukotizon, ĉirkaŭ 13 usonajn dolarojn [12 eŭro] monate laŭ oficiala gazetara komuniko de DCMA. Dum la lernejo ricevis financajn subtenojn tra la jaroj de internaciaj donacintoj kaj diplomatiaj misioj, ili nun alfrontas financajn problemojn kiuj eble devigos ilin fermi siajn pordojn.
#000007
Sen la necesaj fondusoj por daŭrigi, DCMA-studentoj kaj la personaro timas ke la esprimriĉaj sonoj kiuj fluas tra la koridoroj de ĉi tiu ikoneca institucio, kiuj kantigas ĉi tiujn insulojn – eble ĉesos. La lernejo ne nur instruas kaj antaŭenigas tradician kulturon kaj heredaĵon per muziko, sed ankaŭ estas hejmo por komunumo de junaj muzikistoj kiuj serĉas alternativojn por vivteni sin kiel kreemuloj.
#000008
DCMA-studento lernas la kanunon, instrumentob uzatan en klasikaj tarabaj kantoj. Foto kun permeso de DCMA.
#000009
“Ni estas alfrontantaj malfacilegan financan momenton”, diris Alessia Lombardo, administra direktoro de DCMA, en oficiala DCMA-videaĵo. “Ekde nun ĝis la venontaj ses monatoj, ni ne certas ĉu ni povos garantii la salajrojn al niaj instruistoj kaj personaro.”
#000010
Nuntempe, 19 ĉefinstruistoj kaj kelkaj el ĝia kerna personaro ne ricevis salajrojn dum pli ol tri monatoj, ĉar la lernejo luktas por certigi fortajn financajn partnerecojn kaj esplori daŭripovajn financajn fontojn. Dum la insularo [eo] estas konata kiel turisma celloko pro siaj virgaj strandoj kaj luksaj hoteloj, la plimulto de la lokanoj baraktas kontrat alta grado de senlaboreco, kvankam, laŭ la Monda Banko [eo], la malriĉeco iomete malkreskis.
#000011
Dum 17 jaroj DCMA laboris senĉese por antaŭenigi kaj protekti la riĉan heredaĵon kaj tradiciojn de Zanzibaro pere de muziko. La naskiĝloko de renomaj tarabaj kantistoj Siti Binti Saad kaj Fatuma Binti Baraka, aŭ Bi. Kidude, Zanzibaro estas hejmo de muzikaj ĝenroj kiuj ekestis pro kulturaj interŝanĝoj kaj kunlaboro laŭlonge de la svahila marbordo dum centoj da jaroj. Hodiaŭ studentoj povas lerni tradiciajn muzikajn ĝenrojn kiel taraba, ngoma kaj kidumbak, kune kun instrumentoj kiel tamburoj, kanuno [eo] kaj udo [eo], kiel gardistoj – kaj interpretistoj – de kulturo kaj tradicio.
#000012
Neema Surri, violonisto ĉe DCMA, studis violonon ekde la aĝo de 9 jaroj. “Mi konas multajn gejunulojn kiuj ŝatus studi muzikon, sed ili ne povas pagi la minimuman instrukotizon, ĉar ili estas malriĉaj kaj senlaboraj”, diris Surri, en la videaĵo pri DCMA.
#000013
Studentoj ĉe la DCMA provprezentas ĉe la malnova doganejo kie la lernejo situas, en Stone Town, Zanzibaro, 2019. Foto kun permeso de DCMA.
#000014
Post kompletigo de DCMA-metiejoj, atestiloj kaj diplomaj kursoj, multaj DCMA-studentoj daŭre sin prezentas sur mondaj scenejoj kiel premiitaj grupoj kaj solo-artistoj. Amina Omar Juma el Zanzibaro, iama DCMA-studento kaj nuna instruisto de DCMA, ĵus revenis de rondvojaĝo en Sud-Afriko kun sia grupo “Siti and the Band“, konata pro “kunfandado de radikoj” per miksado de sonoj el tarabaj, persaj, hindiaj kaj afrikaj muzikaj tradicioj kun sonoj de nuntempaj ritmoj. Ŝi kaj aliaj grupanoj, ankaŭ iamaj studentoj de DCMA, produktis sian unuan kompletan albumon Fusing the Roots en 2018. En la sama jaro, la grupo plue sin prezentis en Sauti za Busara, la plej granda muzika festivalo en Orienta Afriko.
#000015
Jen la kanto “Nielewe” (“Komprenu min”) de Siti and the Band kaj muzikfilmeto, prezentanta scenojn el Zanzibaro, rakontanta pri virino kiu spertas hejman misuzon kaj revas pri vivo en muziko, simile al la persona rakonto de Omar Juma. La kanto volas peri la mesaĝon ke oni devas kredi je sia propra vizio kaj kontraŭstari la kulturajn kaj sociajn limigojn por daŭrigi sian mision.
#000016
Pli ol 15.000 vizitantoj estas trapasintaj la ikonecan konstruaĵon de la akademio por ĝui vivajn prezentojn, metiejojn, lecionojn kaj interagadon kun pasiaj DCMA-muzikistoj, kiuj laŭ la DCMA reprezentas la estontecon de la zanzibaraj kulturo kaj heredaĵo. Surbaze de kompleksa historio de hindaj, arabaj kaj afrikaj interŝanĝoj, la lernejo festas la influon de la “daŭo-landoj” [eo], ĉerpante inspiron en kulturoj kiuj konverĝis laŭlonge de la Hinda Oceano kaj la Persa Golfo.
#000018
Junaj zanzibaranoj konstatas la gravecon de rilato al la pasinteco por determini sian estontecon, kaj la muziko kreata hodiaŭ esprimas tiun deziron ligi la malnovan al la nova. Studentoj kaj instruistoj de DCMA lastatempe formis “TaraJazz”, miksaĵon de tradicia taraba muziko kaj moderna ĵazo. Ilia violonisto Felician Mussa, 20-jaraĝa, studis la violonon dum nur 3,5 jarojn. TaraJazz estas unu el la plej popularaj grupoj en la insuloj, fotita ĉi tie de fotisto Aline Coquelle:
#000020
#groovy #evenings with #Tarajazz #Taraab #jazz #gang @dcmazanzibar #alinecoquelle #Zanzibar #Music #beating #Heart #Stonetown #IndianOcean #Africa #Islanders
#000021
La svahila marbordo rakontas la historion de epopeaj kulturaj interŝanĝoj, kaj la DCMA daŭrigas ĉi tiun tradicion per siaj muzikaj kunlaboroj. Ĉiujare la lernejo gastigas iniciaton nomatan “Svahilaj Renkontiĝoj“, dum kiuj konataj muzikistoj el Afriko, Mezoriento, Eŭropo kaj Nordameriko intermiksiĝas kun studentoj de DCMA por krei originalajn muzikajn komponaĵojn ene de unusemajna periodo. Fine de la “renkontiĝoj” la novformita kunlabora grupo sin prezentas ĉe Sauti za Busara, kaj multaj el ĉi tiuj kunlaboroj transformiĝas en vivtempajn amikecojn kiuj transpasas la limojn de lingvo kaj kulturo, pruvante ke muziko estas universala lingvo.
#000023
DCMA ofertas ĉiusemajne vivajn prezentojn montrantajn la talentojn kaj kunlaborojn de studentoj kun vizitantaj muzikistoj, Stone Town, Zanzibar, 2019. Foto kun permeso de DCMA.
#000024
La DCMA agnoskas ke muziko kapabligas kaj kunigas homojn tra kulturoj – kaj ĝi ankaŭ dungas talentajn junulojn kiuj vivas en malfacilaj ekonomiaj cirkonstancoj kun limigitaj laborebloj. Por la 1.800 studentoj trejnintaj ĉe DCMA, tiu ĉi estas la sola muzika hejmo konata al ili kie ili povas lerni kaj kreski kiel profesiaj muzikistoj kaj artistoj.
#000025
Lastatempa DCMA-vizitinto el Hispanio skribis en la retejo de TripAdvisor: “Persona renkonto kun la muzikistoj estis mia plej bona tempo en ĉi tiu insulo.”
#000026
Ĉar la turisma industrio de Zanzibaro rapide kreskas, DCMA opinias ke muziko ludas esencan rolon en festado, konservado kaj akcelado de la svahilaj kulturo, heredaĵo kaj historio. Zanzibaro estas multe pli ol ĝiaj strandoj kaj luksaj hoteloj: ĝi estas loko plenplena je talento devenanta el eksterordinara historio de kulturaj interŝanĝoj kaj kunlaboro.
#000027
Plej novaj artikoloj pri Subsahara Afriko
#000029
Kial la svahila ne iĝis unuiga lingvo de Afriko?
#000031
Juna kuiristo en Bakuo transformis sian apartamenton en restoracion
#000033
Meksika kolektivo kiu piratas librojn por kundividi kulturon alfrontas blokadojn
#000035
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000039